**Ministru kabineta noteikumu projekta “Grozījums Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” projekta**
**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai arī turpmāk nodrošinātu iespēju personām ievērot pašizolāciju tūristu mītnē, ir nepieciešams veikt grozījumu Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (turpmāk – Noteikumi).Ministru kabineta noteikumu projekts stāsies spēkā nākamajā dienā pēc tā publicēšanas oficiālajā izdevumā "Latvijas Vēstnesis". |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta noteikumu projekts “Grozījums Ministru kabineta 2020.gada 9.jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai"” (turpmāk – projekts) sagatavots, ņemot vērā epidemioloģisko situāciju valstī, konsultācijas ar Veselības ministriju, kā arī 2021.gada 19.maija Starpinstitūciju darbības koordinācijas grupā konceptuāli atbalstīto priekšlikumu pagarināt atbalsta termiņu par 2 mēnešiem..  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai arī lielākā daļa konstatēto Covid-19 pacientu (~53%) saskaņā ar Slimību profilakses un kontroles centrs (turpmāk – SPKC) apkopoto informāciju nav saistīti ar apzinātiem infekcijas avotiem, no tiem, kuriem infekcijas apstākļus ir iespējams noskaidrot, lielākā daļa - 65.2% (2021.gada 19.nedēļas dati) - saslimuši, inficējoties no ģimenes locekļiem savā mājsaimniecībā ikdienas sadzīves kontakta rezultātā.Savukārt, ja kontaktpersona dzīvo kopā ar inficēto personu bez nošķiršanas, tas ievērojami paildzina kontaktpersonas mājas karantīnas laiku. Pēc SPKC rīcībā esošajiem datiem, 2021.gada 19.nedēļā tika atklāti 4015 Covid-19 saslimšanas gadījumi, uzraudzībā atradās 12 072 kontaktpersonas.Gan personām, kurām apstiprināta Covid-19 infekcija, gan to kontaktpersonām viens no svarīgākajiem apkārtējo drošības nosacījumiem ir izolēšanās no citiem cilvēkiem, tostarp – no savas mājsaimniecības locekļiem. Augstais inficēto īpatsvars tieši mājsaimniecību vidū norāda, ka lielai daļai sabiedrības nav iespējas nodrošināt efektīvu inficētas personas izolāciju vai kontaktpersonu mājas karantīnu vai personu pašizloāciju savās mājsaimniecībās. Līdz ar to 2020. gada decembrī Ekonomikas ministrija un Veselības ministrija piedāvāja risinājumu mājas karantīnai un izolācijai tūristu mītnē. Atbalsta sistēmas ietvaros LIAA nodrošina tūristu mītņu saraksta sagatavošanu, valsts līdzfinansētu izmitināšanas atbalstu, saraksta sagatavošanu par personām, kas ir saņēmušas atbalstu, lai nodrošinātu izmaksu kontroli, kā arī nepieciešamo konsultēšanu gan atbalsta mērķauditorijai, gan tūristu mītnēm par atbalsta sistēmu. Aktuālais tūristu mītņu saraksts ir publicēts LIAA mājas lapā (www.liaa.gov.lv) un tas tiek papildināts.Līdz 2021.gada 17.maijam šādu atbalstu ir saņēmušas 503 personas, starp tām: 58 repatrianti, kas atgriezās Latvijā no Apvienotās karalistes ar repatriācijas reisiem 28.12.2020. (lidostā "Rīga") un 29.12.2020. (Tallinas lidostā); 441 persona, kas izmantojušas tūristu mītnes pakalpojumus, jo ir Covid-19 slimnieku kontaktpersonas, Covid-19 pacienti ar viegliem slimības simptomiem, kā arī Covid-19 pacienti pēc ārstēšanās stacionārā; un 4 personas, kuras atbrīvotas no ieslodzījuma vietas, kurām apstiprināta Covid-19 infekcija vai kuras noteiktas par kontaktpersonām, ja tām nav dzīvesvietas, bet jāturpina izolācija vai mājas karantīna. Vidēji nedēļā atbalsts tiek sniegts 25 un vairāk personām.Atbalsta grupas ir: 1) personas, kurām apstiprināta Covid-19 infekcija ar vieglu vai bezsimptomu slimības gaitu un kurām nav nepieciešama ārstēšanās stacionārā, bet kurām nav iespējas ievērot izolāciju savā dzīvesvietā, nepakļaujot inficēšanās riskam citus mājsaimniecības locekļus; 2) personas, kurām apstiprināta Covid-19 infekcija, pēc ārstēšanās stacionārā, ja ārstniecības iestāde nav pieņēmusi lēmumu par izolācijas pārtraukšanu, kurām nav iespējas ievērot izolāciju savā dzīvesvietā, nepakļaujot infekcijas riskam citus mājsaimniecības locekļus; 3) personām, kuras noteiktas par kontaktpersonām un kurām nav iespējas ievērot izolāciju savā dzīvesvietā, nepakļaujot inficēšanās riskam citus mājsaimniecības locekļus; 4) no ieslodzījuma vietas atbrīvotās personas, kurām apstiprināta Covid-19 infekcija vai kuras noteiktas par kontaktpersonu, ja tām nav dzīvesvietas, bet jāturpina izolācija vai mājas karantīna (turpmāk visi kopā – atbalstu saņemošās personas).Papildus, ja 1.-3. atbalsta grupā ietilpstoša persona ir nepilngadīga, valsts atbalsts tiek nodrošināts arī vienai pilngadīgai pavadošajai personai 1.-3. grupai atbilstošā apmērā uz laika periodu, kādā nepilngadīgā persona uzturas tūristu mītnē.1.-3. atbalsta grupās ietilpstošajām personām valsts sedz 80 % no izmitināšanas pakalpojuma summas, bet ne vairāk kā 35 eiro par diennakti un 80% no ēdināšanas pakalpojumu summas, bet ne vairāk kā 10 eiro par diennakti. ​4.atbalsta grupas personām, t.i., no ieslodzījuma vietas atbrīvotām personām, kurām apstiprināta Covid-19 infekcija vai kuras noteiktas par kontaktpersonu, ja tām nav dzīvesvietas, bet jāturpina izolācija vai mājas karantīna, valsts sedz 100 % no kopējās izmitināšanas pakalpojuma summas, bet ne vairāk kā 35 eiro par diennakti un 100% no ēdināšanas pakalpojumu summas, bet ne vairāk kā 10 eiro par diennakti. Valsts piešķirtais finansējums atbalsta nodrošināšanai ir 2 173 500 EUR. Līdz 2021.gada 17.maijam atbalsta programmas ietvaros iesniegts finansējuma pieprasījums par kopējo summu 120 052.07 EUR, savukārt, atbalsta programmas ietvaros izmaksāts atbalsts par kopējo summu 105 460.27 EUR. Nav saskatāma papildus finansējuma nepieciešamība.Šobrīd spēkā esošais regulējums nosaka, ka atbalsta programmas laika periods ir noteikts ne vēlāk kā līdz 2021.gada 31.maijam.Ņemot vērā, ka vēl aizvien ir augsts Covid-19 saslimstības līmenis, un tūrisma mītņu pakalpojums vēl joprojām ir aktuāls un tiek izmantots, Noteikumos nepieciešams paredzēt, ka izmitināšanas pakalpojuma atbalsts tiek nodrošināts līdz 2021.gada 31.jūlijam. Jāuzsver, ka atbalsts tiks nodrošināts par izmitināšanas un ēdināšanas pakalpojumiem tūristu mītnē līdz 2021.gada 31.jūlijam, nevis reģistrējoties tūrisma mītnē līdz 2021.gada 31.jūlijam. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz fiziskām personām, tūristu mītnēm. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Projekta izpilde tiks nodrošināta Ministru kabineta 2020.gada 22.decembra rīkojumā Nr.796 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” Ekonomikas ministrijai paredzētā finansējuma ietvaros, kas nepārsniedz 2 173 500 euro, lai Latvijas Investīciju un attīstības aģentūra varētu segt izmaksas par personu izmitināšanu tūristu mītnēs.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Ekonomikas ministrija, Latvijas Investīciju un attīstības aģentūra |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

**Ekonomikas ministra pienākuma izpildītājs**

**Zemkopības ministrs K. Gerhards**

Dace Butāne, 67013009

Dace.Butane@em.gov.lv